AlexejDobrolubov/national_council_slovak_2010 huggingface dataset:
23. schôdza NR SR - 7.deň - A. dopoludnia
Dátum: 2021-02-05
Poslanec: Záborská, Anna (OĽANO)
Druh vystúpenia: Vystúpenie s faktickou poznámkou

128. Ďakujem veľmi pekne, pán podpredseda. Som rada, že tento zákon bol predložený v Národnej rade Slovenskej republiky. A rovnako rada, že pani kolegyňa Šebová spomenula viackrát vo svojom príhovore deti do šesť rokov. Týka sa to, ja nechcem povedať, že rovnako, ale aj by som povedala, že rovnako tak seniorov, ako mladých rodín, ktoré majú deti. Som lekárka, som krčná lekárka a viem, koľko chronických ochorení majú momentálne deti, a preto tie náklady mladých rodín sú vysoké a mnoho razy aj tie mladé rodiny, rovnako ako tí seniori stoja pred dilemou, či tomu dieťaťu alebo tým svojim deťom tie lieky majú podávať, alebo nemajú podávať, pretože tie doplatky sú niekedy vysoké. Čiže rovnako tie zraniteľné skupiny sú ohrozené a ja som rada a chcem všetkým, ktorí sa pričinili, aby tento zákon bol v Národnej rade, pogratulovať. Ďakujem pekne.
16. schôdza NR SR - 1.deň - B. popoludní
Dátum: 2020-10-20
Poslanec: Záborská, Anna (OĽANO)
Druh vystúpenia: Vystúpenie v rozprave

227. Tiež len, len celkom, celkom krátko. Chcem uviesť na správnu mieru, pani predsedníčka Cigániková hovorila, že rušíme ten príspevok 400 euro počas tehotenstva. Nerušíme ho, len sme ho posunuli do tretieho trimestra, pretože boli tu námietky, že keď bude v druhom trimestri, tak ho tí rodičia minú, tak si myslíme, že v treťom trimestri je účelnejšie, aby, ale to bolo ešte, ešte v tom predchádzajúcom, to nie v tomto, to bolo už, len pani, pani poslankyňa to trošku nepresne uviedla. A možno ešte jednu vetu. Doteraz som sa k tomu nevyjadrila, ale ja byť pani poslankyňou Cigánikovou, tak si veľký pozor dávam na to, aby, čo hovorím o deťoch, ktoré sa narodia postihnuté, ktoré sa nenarodia celkom zdravé, pretože niektoré jej vyjadrenia, bohužiaľ, veľmi, veľmi hraničia s eugenikou. Ďakujem pekne. (Potlesk.)
16. schôdza NR SR - 1.deň - B. popoludní
Dátum: 2020-10-20
Poslanec: Záborská, Anna (OĽANO)
Druh vystúpenia: Vystúpenie v rozprave

217. Ďakujem veľmi pekne. Pán predsedajúci, pán podpredseda, najskôr možno k tým pozmeňujúcim návrhom, ktoré tu zazneli. Ak sa nám zdá, že je to neprehľadné, že to nie je dobré, že by to malo byť jednoduchšie, sadnime si a zmeňme rokovací poriadok, pretože v rokovacom poriadku stojí, že ak sa mení dátum účinnosti alebo hocaké slovo, v našom prípade je to len dátum účinnosti, tým, že sme posunuli hlasovanie o mesiac, tak sa musí prečítať celý ten odsek, celá tá časť toho pozmeňovacieho návrhu, kde sa ten dátum vyskytuje. Preto to trvalo tak dlho a opakovane sme s pani predsedníčkou Cigánikovu hovorili o tom, že či v tých pozmeňovacích návrhoch meníme len dátum účinnosti. Ja som jej povedala, že ja mením len dátum účinnosti. Ona mi dosvedčila, že robí to isté, to znamená, že tie dátumy, tie texty sú totožné, je tam jedine iný dátum kvôli tomu, že sa posunulo hlasovanie. Čiže preto to tak dlho trvalo. Ak si myslíte, že by stačilo prečítať len tú vetu, kde sa mení dátum účinnosti, zmeňme rokovací poriadok, ja to určite, určite rada podporím. (Ruch v sále a zaznievanie gongu.) Ešte mi dovoľte, pán predsedajúci, vzhľadom na prednesený pozmeňujúci návrh pani poslankyne Hatrákovej dovoľujem si vás požiadať o vyňatie bodov 9, 13 a 14 z môjho prvého pozmeňujúceho návrhu na osobitné hlasovanie s mojím návrhom neschváliť, lebo termíny upravuje pozmeňovací návrh pani poslankyne Hatrákovej. Čiže aj tu tieto body 9, 13 a 14 boli vyňaté na osobitné hlasovanie aj pred troma týždňami práve preto, že, že, a teraz musia byť, lebo sa tam hovorí o dátumoch. Čiže ja som, samozrejme, otvorená hlasovaniu Národnej rady, ale ja si myslím, že by sme nemuseli hľadať problém tam, kde ten problém nie je. Ďakujem pekne.
12. schôdza NR SR - 8.deň - B. popoludní
Dátum: 2020-09-29
Poslanec: Záborská, Anna (OĽANO)
Druh vystúpenia: Vystúpenie s faktickou poznámkou

253. Pán kolega Bubnár, milý Jožko, toto tvoje vystúpenie bolo veľmi, veľmi silným svedectvom a poviem len jednu vetu. Ak na Slovensku budú takí mladí ľudia, ako si ty, tak sa nemusíme báť o to, že by niekto zabudol na tehotné ženy, ktoré potrebujú pomoc. Ty si dokázal, že to nie parlamentné panoptikum, ktoré sa zaoberá pomocou tehotným ženám, ale že sú to aj mnohí mladí ľudia. Ďakujem pekne. (Potlesk.)
12. schôdza NR SR - 8.deň - B. popoludní
Dátum: 2020-09-29
Poslanec: Záborská, Anna (OĽANO)
Druh vystúpenia: Vystúpenie s faktickou poznámkou

245. Ďakujem pekne, pán predseda. Ďakujem pekne pánu poslancovi Kremskému, že sa na túto tému pozrel čiste pragmaticky, a to z toho demografického hľadiska. Je to skutočne veľký problém a si spomínam, keď sme na Slovensku hovorili o tom, že však sa nemusíme starať o to, že sa rodí málo detí, veď potom prídu ešte Husákove deti, ktoré začnú rodiť, a tá demografia sa zlepší. Prišli Husákove deti, ktoré boli, možno viacerí viete, aké to boli, a..., ale tieto deti nemali 4 deti ako ich rodičia, ale mali len jedno. A dostali sme sa tam, kde sme teraz. Ale pri vystúpení pána Kremského mi napadlo jedno, že je oveľa jednoduchšie nechať tú ženu, nech ide na potrat, a potom ju už aj nechať s tými problémami, ktoré možno po tom potrate má, ako zobrať spoluzodpovednosť na tie de..., za tie deti, ktoré sa narodia v ťažších podmienkach v prostredí, ktoré je pre nich nežičlivé, pretože túto zodpovednosť na seba zobrať nechceme. Ďakujem.
12. schôdza NR SR - 8.deň - B. popoludní
Dátum: 2020-09-29
Poslanec: Záborská, Anna (OĽANO)
Druh vystúpenia: Vystúpenie s faktickou poznámkou

229. Ďakujem pekne, pán predseda. A ďakujem aj tebe, Janko, za tvoje vystúpenie a za tvoju podporu. Po tom, čo som tu počúvala dva a pol mesiaca, by som si myslela, že prídeš k tomuto pultu a povieš: „Poslanci Národnej rady, majte rozum a neschváľte zákon, ktorý navrhuje Záborská, lebo viete, koľko nechcených detí sa narodí, pretože tie ženy sa ulakomia na to, že dostanú peniaze? Ja to môžem, ja to môžem dosvedčiť, ja som žil v detskom domove, videl som ix iných a toto sú nešťastné deti celý život.“ Možno Janko mal to šťastie, že sa stal až poslancom Národnej rady, ale určite s takýmto vystúpením by neprišiel, ak by bola pravda, že všetky deti, ktoré sú nechcené, sú nešťastné. Tu nejde o to, či to dieťa je chcené alebo nechcené, tu ide o to, či to dieťa je prijaté alebo je neprijaté. A tam je veľký rozdiel. Janko, ešte raz, veľká vďaka.
12. schôdza NR SR - 8.deň - B. popoludní
Dátum: 2020-09-29
Poslanec: Záborská, Anna (OĽANO)
Druh vystúpenia: Vystúpenie s faktickou poznámkou

217. Ďakujem pekne, pán predseda. Keď sa začala táto debata o tomto zákone, tak vo svojom prvom rozhovore s novinárom som povedala, že po skúsenostiach, ktoré mám, nerozprávajme o práve ženy a o práve na život, pretože takáto diskusia je tu desiatky rokov a vedie to do slepej uličky. Poďme sa rozprávať o tom, ako pomôcť tehotným ženám, a je na to pekný slogan: Ako pomôcť tehotným ženám, aby mali právo neísť na potrat. Pán poslanec Dostál, ktorému ďakujem veľmi pekne za jeho vecný príspevok, hovoril o tom, že reštrikcie vytvárajú obete. Ja si myslím, že v každom jednom štáte Európskej únie sú reštrikcie v zákonoch, ktoré povoľujú umelé ukončenie tehotenstva, možno jediný štát, kde od prvého augusta tohto roku, od 01.30 hod. minút v noci už nie sú žiadne reštrikcie, je od základnej školy sexuálna výchova, je antikoncepcia zadarmo, sú potraty zadarmo, nie je žiadna čakacia doba, a od toho prvého augusta sa žena môže rozhodnúť pre potrat deň pred pôrodom z psychosociálnych dôvodov. Čiže sú tam obete reštrikcií alebo nie sú obete reštrikcií? Ja by som bola veľmi nerada, keby sme si, keby sa Slovensko dostalo do tejto situácie. A to sa Francúzi vyhlasujú za národ, ktorý rešpektuje slobodu. Ďakujem.
12. schôdza NR SR - 8.deň - B. popoludní
Dátum: 2020-09-29
Poslanec: Záborská, Anna (OĽANO)
Druh vystúpenia: Vystúpenie s faktickou poznámkou

205. Ďakujem pekne, pán predseda. Monika, ďakujem veľmi pekne za tvoj príspevok. A opakovane si hovorila slovo život a mne vtedy napadlo, že koľko miliónov eur sa dáva do výskumov, či, ja neviem, 3. mil., 5 mil. rokov bol tu na Zemi život, či začneme stavať metro, a odrazu naďabíme na nejaké, na nejaké vykopávky alebo na nejaké archeologické nálezy, všetko sa zastaví a hľadáme, či tam bol život, kto tam žil, čo používal. Chodíme do vesmíru, čo stojí obrovské peniaze, a bol tam život, nebol tam život, je to zlučiteľné so životom, nie je to zlučiteľné so životom, a tu, kde vedecky máme dokázané, že ten život skutočne začína splynutím tých dvoch pohlavných buniek, lebo inak by sme nerobili umelé oplodnenie, keby sme toto nevedeli, tak tu pochybujeme o tom, či tá žena, ktorá si to dieťa chce nechať, či jej máme pomôcť, alebo nemáme pomôcť. A to nechceme žiadne milióny, žiadne stámilióny na to, aby sme im pomohli. To je niekoľko miliónov, ktoré sú smeťou v našom rozpočte. Ďakujem pekne.
12. schôdza NR SR - 8.deň - B. popoludní
Dátum: 2020-09-29
Poslanec: Záborská, Anna (OĽANO)
Druh vystúpenia: Vystúpenie s faktickou poznámkou

197. Ďakujem pekne, pán predseda. Ja chcem v prvom rade poďakovať pánovi poslancovi Lehotskému, lebo on bol jeden z prvých, ktorý ešte dokonca pred prvým čítaním ma oslovil, a strávili sme spolu skoro celé dopoludnie, kde sme podrobne prebrali tento zákon, a viaceré veci, ktoré boli pripomienky, tak sme v tých pozmeňovacích návrhoch zohľadnili. Ale chcem povedať k tomu vypytovaniu sa alebo dotazníku alebo podobne. Ja si myslím, že pri iných príležitostiach sa lekári pýtajú, ako a prečo niekto dostal tú alebo, alebo onú chorobu, a nie vždy je to pre toho pacienta príjemné, napr. pri závislostiach alebo dokonca pri pohlavných chorobách, kde sa pýtajú aj na kontakty, čo.., a je to trestné, ak ten človek tie kontakty nepovie. Alebo ak žena príde s úrazom, ktorý jej spôsobil násilný muž, tak takisto povie a vyzývame ženy, aby, aby to hovorili. Čiže tie, tie otázky sú preto, aby, a tí lekári sa to pýtajú, pýtajú preto, aby stanovili dobre diagnózu, navrhli liečbu, aby pomohli tomu pacientovi, aby pomohli rodine, v prípade toho, toho potratu aj tej žene. A nielen tou liečbou, ale aj prevenciou. A dokonca aj tá žena ešte predtým, ako ide na to ukončenie toho tehotenstva, tak musí ísť na predoperačné vyšetrenia. A by ste sa čudovali, čo všetko sa jej ten lekár pýta, a on to zapíše. To, čo my chceme, je použiť to v rámci prevencie, a tieto údaje, keď sa raz hodia do systému, sú anonymné a slúžia len pre budúcnosť. Čiže nie je to žiadne strašenie a nič nejak extrémne nepríjemné pre tú ženu. Ďakujem pekne.
12. schôdza NR SR - 8.deň - B. popoludní
Dátum: 2020-09-29
Poslanec: Záborská, Anna (OĽANO)
Druh vystúpenia: Vystúpenie s faktickou poznámkou

147. Pani poslankyňa, ďakujem pekne za, za vašu, vašu reakciu na moje vystúpenie. Všetko to, čo ste povedali, je, je známe a ja, ja to podpíšem, ale mne ide o to, že my hovoríme a viaceré dokumenty to hovoria, že žena má mať prístup k dostupnej a bezpečnej interrupcii. A to, čo ste vymenovali ako..., a ja som to zopakovala ako následky interrupcie, mne ide len o to, že či to tie ženy vedeli, či to tie ženy vedeli. Poznala som ich ix, ktoré skutočne potrácali, ktoré skutočne mali problémy otehotnieť, ktoré už nikdy viacej nemohli mať deti, a povedali, že im to nikto pred tou interrupciou nepovedal. O nič iné mi neišlo v tom mojom vystúpení. Ďakujem pekne.
12. schôdza NR SR - 8.deň - B. popoludní
Dátum: 2020-09-29
Poslanec: Záborská, Anna (OĽANO)
Druh vystúpenia: Vystúpenie s faktickou poznámkou

20. Ďakujem pekne, pán predseda. Ďakujem pani kolegyni za jej príspevok do diskusie. Len by som chcela upresniť. Už niekoľkokrát som počula, že spochybnila pojem ukončenie tehotenstva v takomto prípade, a hovorila o, o ukončení tehotenstva cisárskym rezom. Ja si myslím, že každý právnik jej povie, že ukončenie tehotenstva v tomto prípade platí pre zákon o ukon..., o prerušení tehotenstva. Ukončenie tehotenstva cisárskym rezom je ošetrené iným zákonom a inou vyhláškou. Čiže vždycky treba zohľadniť zákon, o ktorom sa hovorí. Samozrejme, s ňou súhlasím, že muži sú zodpovední a muži sú zodpovední aj pred otehotnením, aj po otehotnení a mali by sme na to dôsledne myslieť. Chcem možno doplniť kolegu Mihálika, ktorý tu hovoril o potratovej tabletke. Potratová toblet..., tabletka do zákona nepatrí, lebo zákonom sa stanovujú právne podmienky poskytovania zdravotnej starostlivosti, a nie spôsob a druh liečby alebo liečebné postupy, na to slúžia vykonávacie predpisy. A vy ste tu sama čítali list prezidenta Slovenskej gynekologickej spoločnosti, ktorý hovorí, že u nás vyhláška ministerstva zdravotníctva, nie zákon, upravuje spôsob výkonu umelého prerušenia tehotenstva, a on sám žiada nie zmenu zákona, ale zmenu vyhlášky, a preto váš návrh, pani predsedníčka, je, bohužiaľ, nesystémový až antisystémový. Ďakujem pekne.
83. schôdza NR SR - 8.deň - B. popoludní
Dátum: 2023-02-14
Poslanec: Vons, Peter (OĽANO)
Druh vystúpenia: Vystúpenie v rozprave

121. Ďakujem za slovo. Vážené kolegyne, kolegovia, Výbor Národnej rady Slovenskej republiky pre hospodárske záležitosti ma určil za spravodajcu k návrhu skupiny poslancov Národnej rady Slovenskej republiky na vydanie zákona o poskytovaní dotácií na podporu obnovy historických dráhových vozidiel (tlač 1410). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: ústavnoprávny výbor a výbor pre hospodárske záležitosti. Za gestorský výbor navrhujem výbor pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, skončil som, prosím, otvorte rozpravu.
83. schôdza NR SR - 3.deň - A. dopoludnia
Dátum: 2023-02-03
Poslanec: Vons, Peter (OĽANO)
Druh vystúpenia: Vystúpenie s faktickou poznámkou

148. Ďakujem. Je mi ľúto, Magda sa tak dobre rozbehla, určite ste veľa dobrého chcela povedať, tak ja takisto ďakujem kolegyni Slavěne, že dala takéto vystúpenie. Bolo tam veľmi veľa zaujímavých vecí, podnetov. Možno nie úplne jej sa dotknem, ale teraz keď hovorila kolegyňa, len mi vzišlo na rozum, keď som ju počúval, že vlastne sú krajiny, ktoré už zatvárajú, teda piatky rušia v práci, prácu, hej, vo vyspelých a má to určite význam. Takže mňa zaujala tá myšlienka o tom zlozvyku alebo takom zvyku, že proste zrazu v nedeľu nebudem môcť ísť do obchodného centra sa tam túlať, kukať, pozerať, a, samozrejme, častokrát aj z dlhej chvíle ani nechcem a nakúpim, takže keď človek chodí okolo tých centier, hlavne keď je trebárs nejaký nečas, tak naozaj vidíte, že tam neni kde zaparkovať, ale v podstate tí ľudia sa tam len tak prechádzajú, sem-tam možno niečo kúpia, ale je to také mŕtve alebo bezduché, bezduché celé. A naviažem aj na to, čo tuná spomenul alebo aj kolegyňa to spomenula, ten šport, hej, ja, samozrejme, som tiež športovec, zástupca, dá sa povedať, dlhoročný, fitnesscentier, takže veríme, že tí ľudia, ktorí nevedia, čo s časom, že si možno nájdu aj ten čas pre seba, pre ten šport, či už pre seba, pre deti. Takže ja, samozrejme, veľmi rád zahlasujem za tento zákon, ktorý si myslím, že bude časom na prospech. Ja som z generácie, keď sme takisto vlastne mali obchody otvorené len v sobotu doobeda a potom v nedeľu nie, takže si myslím, že len sa vrátime k tomu, čo tu bolo dobré, na čom, teda stretávam sa, samozrejme, aj s psychiatrami, ktorí proste hovoria, že v dnešnej dobe je veľmi veľa ľudí, ktorí majú psychické problémy. A ja si myslím, že aj, aj tie nedele určite zohrávajú svoju úlohu, lebo tu nemôžeme hovoriť len o tých zamestnancoch, ale vlastne aj o tých ľuďoch, ktorí, ktorí vlastne, ktorým otvárajú dvere, aby tam mohli takto tráviť ten čas. Takže ten Zákonník práce je dobrý.
79. schôdza NR SR - 2.deň - A. dopoludnia
Dátum: 2022-12-09
Poslanec: Vons, Peter (OĽANO)
Druh vystúpenia: Vystúpenie s faktickou poznámkou

174. Ďakujem pekne. Pán minister Jarko Naď, ja ti takisto ďakujem za tvoje vystúpenie. Hoci si avizoval, že vieš byť aj rázny, dnes naozaj si to pojal veľmi, by som povedal, na tvoje pomery veľmi citlivo a uvážene, za čo ti ďakujem. Začal si s tým, že... alebo pripomenul si to, že kedysi nás tu bolo na, sa dá povedať, jednej lodi, nie na jednej kryhe, 95. A áno, akože s veľkou vervou sme sa rozhodli, že budeme spolupracovať na tom, aby Slovensko sa zmenilo k lepšiemu, aby sa oplatilo na Slovensku žiť. No prišli tie veci, ktoré prišli. Prišla pandémia, prišli, prišla vojna, prišli ďalšie a ďalšie krízy a to preosialo tie naše rady a v mnohých veciach sme sa možno nezhodli, ale jedno je isté, že či Igor Matovič, či celá vláda, či Edo Heger, každý minister, každý poslanec z našich radov chcel len to najlepšie pre Slovensko. A dospeli sme tam, kde sme dospeli. A tak ako hovoril môj predrečník Marcel Mihalik, áno, ja som, ja to tak cítim, však Peťo Cmorej mi to tak aj do ucha pošepkal, problém je len jeden človek. Hej? A teraz ten jeden človek, však on naozaj bol v tej vláde, bol premiér, bol minister a povedzte mi, čo všetko sa zlé spravilo? Veď sa spravilo maximum pre to, aby sme prekonali všetky tie krízy, či pandémiu, či teraz energetickú krízu, veď ľudia dostávajú peniaze, ktorých sa dožadujú. Hej, samozrejme, nedá sa všetkým vyhovieť toľko, koľko by sa dalo. A zneužíva sa teraz táto téma. A skončím tým, čím končil aj, aj pán minister, a opäť apelujem na Ondreja Dostála, na Janka Benčíka, na Peťa Osuského, ale aj na tých, ktorí tu sú ZA ĽUDÍ, proste aby ste nejakým spôsobom sa vžili do toho, že keď budete zaspávať a keď sa budete zobúdzať, ako, ako budete vnímať to, čo príde po tom, keď... (Prerušenie vystúpenia časomerom.)
79. schôdza NR SR - 2.deň - A. dopoludnia
Dátum: 2022-12-09
Poslanec: Vons, Peter (OĽANO)
Druh vystúpenia: Vystúpenie s faktickou poznámkou

148. Ďakujem veľmi pekne. Súhlasím, pán Pellegrini, s tým, že v utorok sa to rozhodne. A ja osobne dúfam teda, ale že to, čo ste na konci svojho prejavu povedali, že to balamutenie, ktoré tuná počúvame od vás aj na tých vašich tlačovkách, vás aj kolegov, že ľudia to nepočujú. A vedia, že ako sa veci majú, pretože síce sa hovorí, že nepozerajme sa do minulosti, ale my sa musíme pozerať do minulosti, lebo vy tu hovoríte, že táto vláda škodí. A čo ste narobili vy? Vymenoval tuná také praktické veci kolega Svrček, hej. Ale si zoberte, komu patrila špeciálna prokuratóra.... prokuratúra, polícia, súdy. A toto sa má vrátiť naspäť? Kolegovia zo SaS, vy toto chcete, aby sa vrátilo naspäť? Na vás budem apelovať opäť a poprosím vás, aby ste naozaj ešte do utorka prehodnotili svoje rozhodnutie, a obzvlášť prosím kolegov, ktorí vlastne nie sú členmi SaS alebo neboli členmi SaS, konkrétne OKS, zopakujem opäť mená Ondrej Dostál, Ján Levoslav Benčík, Peter Osuský, aby ste proste si zachovali ten charakter, ktorý ste mali, ako vás poznajú ľudia na Slovensku. Mňa sa pýtajú, že či naozaj za to zahlasujete. Rovnako prosím kolegov, ktorí prišli do týchto lavíc vďaka, ja neviem, možno ich zakladateľovi Kiskovi, aký má on na to názor, že vy idete teraz spolupracovať a podporujete spolu HLAS a opozíciu na to, aby padla vláda, za ktorú, za ktorú proste, vďaka ktorej ste vy aj tuná boli, aj ste tu. Tak vás prosím, aby ste to prehodnotili naozaj na poslednú chvíľu. Ego pána Sulíka určite nepustí a on nepovolí a zostane tomu verný. Ale potopí aj vás. S vami ten biľag už pôjde. Povedal vám tu... povedal vám to pred chvíľou aj pán Fico. Budete, budete s tým už navždy spojení, že ste povalili... (Prerušenie vystúpenia časomerom.)
79. schôdza NR SR - 2.deň - A. dopoludnia
Dátum: 2022-12-09
Poslanec: Vons, Peter (OĽANO)
Druh vystúpenia: Vystúpenie s faktickou poznámkou

82. Ďakujem, pán predseda. No, samozrejme, že táto mimoriadna schôdza je extrémne mimoriadna, a jedná sa o to, že ako bude Slovensko pokračovať ďalej. A aj tie emócie, ktoré tuná teraz prebiehajú, samozrejme, sú pochopiteľné, ale som tiež za to, aby sme komunikovali korektne. A veľmi korektne vystúpil aj náš predseda klubu Michal Šipoš, ktorému chcem poďakovať za to, že jeho vystúpenie nebolo vôbec nejaké útočné, a oslovil v podstate konkrétne nášho bývalého koaličného partnera, a to stranu SaS. A ja rovnako sa prihováram k strane SaS, že aby naozaj ešte do toho utorka si premysleli, ako budú hlasovať. To, že ich prosíme o to alebo žiadame o to, aby si to rozmysleli a aby nepovalili túto vládu, aby zahlasovali alebo aby sa zdržali, alebo boli proti, alebo sa nezúčastnili. Ak to berú od nás tak, že nejakým spôsobom žobroníme, tak nech si to vysvetlia akokoľvek, ale pred Michalom Šipošom vystúpil pán Fico, ktorý im zrozumiteľne povedal, že sa veľmi teší tomu, čo konajú a čo robia. Ja sa chcem zo strany SaS prihovoriť konkrétne zástupcom, ktorí tam prišli zo skupiny strany za... ZA ĽUDÍ a z OKS. Práve včera som si prečítal status Ľuba Bechného, ktorý píše, že konkrétne Ondrej Dostál, Ján Levoslav Benčík, Peter Osuský, prosím vás, spamätajte sa a nepodporte to. A ja ešte poviem jedno, že bude to veľká hanba, bude to veľká hanba pre vás všetkých, ktorí po tretíkrát povalíte slovenskú vládu a pôjde to s vami už naveky. Možno, keď cúvnete, budete sa cítiť blbo, ale oveľa horšie sa budete cítiť, ak za to zahlasujete.